《太公孔子》
元代·方回

禔身涉世谩多忧，运去时来不自由。
孔子三千难变鲁，太公八十尚兴周。
星辰岁久常差度，江海潮生会倒流。
万有盈亏理如是，可须悭作醉乡游。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。